Talle vas ná beamptes op toetsstasie toeslaan | Maroela Media
Van die verdagtes wat in hegtenis geneem is. Foto: Valke
Sewe mense is Maandag in hegtenis geneem nadat daar op 'n private voertuigtoetsstasie in Lephalale (Ellisras) in Limpopo toegeslaan is.
Die operasie is gesamentlik deur die Valke, die Padverkeerbestuurskorporasie en spesiale ondersoekeenheid uitgevoer, het kapt. Matimba Maluleke, woordvoerder van die Valke, gesê.
Volgens Maluleke is vyf voertuigondersoekers en twee klerke, tussen 26 en 57 jaar oud, in hegtenis geneem en die toetsstasie gesluit.
Die verdagtes het na bewering die identiteitsbesonderhede van niksvermoedende slagoffers gebruik om padwaardigheidsertifikate uit te reik vir voertuie wat nooit vir 'n toets na die toetsstasie gebring is nie. Daar is tydens die operasie op rekenaars en dokumente beslag gelê.
Die verdagtes sal na verwagting Woensdag in die Lephalale-landdroshof verskyn op aanklagte wat met korrupsie en bedrog verband hou.
Maluleke het gesê die inhegtenisnemings volg nadat agt verdagtes onlangs by die Thusalushaka-voertuigtoetsstasie op aanklagte van korrupsie en bedrog in hegtenis geneem is. Dié verdagtes is intussen op borgtog van R1 000 elk vrygelaat.
Ellisras Lephalale Limpopo
Bestuurder van leë bus doodgeskiet
Oral VROT !
In ons liewe land gaan niks regkom nie hier is alles buite beheer die ANC slaan vuure dood
Nog n rede vir die baie padsterftes!
Hoe "niksvermoedend" is die sogenaamde "slagoffers" eintlik … Valke kom kom doen jul werk, ek is seker die "slagoffers" het saam met die lot gewerk en geldelik daaruit munt geslaan.
Korrupsie sal nooit stop nie want hierdie mense sien niks verkeerd daarmee nie. Kyk waste voorbeeld stel hierdie regering so hoekom sal nie mense nie ook almal korrup wees nie.